Hoor die magtige dreuning | Netwerk24
Verskeie plaaslike en internasionale dansgroepe sal by die Suid-Afrikaanse Taptoe optree.
Meer as 700 plaaslike en internasionale kunstenaars en groepe, oor die 250 tromme en blaasinstrumente – en 95 minute se hoendervel. Dit is wat jy by die Suid-Afrikaanse Taptoe kan verwag, wat vanjaar na Pretoria verskuif nadat dit voorheen reuse-gehore in Johannesburg vermaak het.
Dié multikulturele skouspel van dansers, orkeste, sangers en kore is vroeg in Oktober by Menlyn Maine te sien en is geskoei op die bekende Royal Edinburgh Military Tattoo.
Internasionale groepe soos die OzScot Highland Dancers, The Irish Dancers en verskeie perkussiegroepe sal op die verhoog aansluit by die gewilde sangeres Corlea Botha en verskeie plaaslike militêre groepe.
Wanneer: 6 Oktober om 16:00 en 19:00, 7 Oktober om 15:00
Waar: Sun Arena, Time Square, Menlyn Maine (Aramistlaan 209, Waterkloof Glen)
Kaartjies: Vanaf R198 by Computicket
Besoek satattoo.co.za vir meer.
Meer oor: Suid-Afrikaanse Taptoe | Pretoria | Uitvoering | Vermaak | Musiek
Kyk: Militêre fees in Mitchells Plain